નોટબંધીની ઘુર વિરોધી મમતાએ રવિવારે એક પછી એક ટ્વિટ કરીને વડાપ્રધાન મોદી પર સીધો હૂમલો કર્યો હતો. તેમણે કહ્યું કે તેના કારણે અર્થવ્યવસ્થા સંપુર્ણ રીતે તબાહ થઇ જશે. તેમણે ટ્વિટ કર્યું, સરકારનું અભિમાની અને વિનાશકારી વલણ દુનિયાના સૌથી મોટી લોકશાહીને નષ્ટ કરી રહ્યું છે. મમતાએ કહ્યુ કે, નોટબંધી માત્ર મોદી બાબુ અને તેમનાં નજીકનાં મિત્રોની મદદ કરવાનું કામ કરવામાં આવ્યું છે. નોટબંધીએ ભારતીય અર્થવ્યવસ્થાને ધ્વસ્ત કરી દીધી છે.